डॉ. मधुसूदन उवाच जी द्वारा लिखा यह लेख हमारे अंतःकरण को चुनौती देता है| लेकिन इस बीच बैसाखी पर दौडा दौडी में लोंगों ने हिंदी भाषा को भी बैसाखी थमा दी है| बैसाखी पर लोगों की दौड़ा दौडी भारतीयों को कहीं तो अवश्य ले जायेगी लेकिन आज ऑनलाइन हिंदी मीडिया ने हिंदी भाषा को जो बैसाखी थमाई है वह भाषा का सर्वनाश कर सकती है| वह वैसाखी है रोमन शैली| विचार करें रोमन शैली में हिंदी का प्रचलन टूटीफूटी हिंदी बोलने वाले अनपढ़ भारतीयों को पढ़ने लिखने के लिए रोमन शैली को सीखने समझने के लिए बाध्य होना पड़ेगा| मेरे देखने में आया है कि नवभारत टाइम्ज़ पर रोमन शैली में टिप्पणी लिखने की विशेष सुविधा दी गई है| मैंने ऐसे लेख पढ़े हैं जहां लेखक ने हिंदी को रोमन शैली में लिख देश को एक सूत्र में बाँधने का अनुपयुक्त सुझाव भी दिया है|